গোয়ার পর ভুবনেশ্বর, পানশালায় ভয়াবহ আগুন

ওয়েবডেস – গোয়া (Goa) কাণ্ডের পুনরাবৃত্তি ভুবনেশ্বরে (Bhubaneswar) । শুক্রবার সকালে ভুবনেশ্বরের একটি সত্য বিহার (Satya Vihar) এলাকার পানশালায় অগ্নিকাণ্ডের ঘটনা ঘটে। ঘটনায় এখনও পর্যন্ত কোনও হতাহতের খবর পাওয়া যায়নি বলে জানিয়েছে কর্তৃপক্ষ। স্থানীয় মানুষই প্রথমে ধোঁয়া দেখতে পায়। তারাই দমকলকে খবর দেয়।

তড়িঘড়ি ঘটনাস্থলে যায় দমল বাহিনীর। আগুন নিয়ন্ত্রণে বলে জানিয়েছে দলকল কর্তৃপক্ষ। আগুন যাতে আশেপাশে ছড়িয়ে না পড়ে তার জন্য দ্রুত ব্যবস্থা নেয় বাহিনী। তবে গোয়ার পরেই এই ঘটনায় মানুষের মধ্যে দ্রুত আতঙ্ক ছড়িয়ে পড়ে।

গত শনিবার গভীর রাতে উত্তর গোয়ার নাইটক্লাবে বিধ্বংসী অগ্নিকাণ্ডের ঘটনা ঘটে। আগুনে পুড়ে মৃত্যু হয় ২৫ জনের। ঘটনার পর এই নাইট ক্লাবের মালিক লুথরা ব্রাদার্স থাইল্যান্ডে গা ঢাকা দেয়। সেখানেই সৌরভ ও গৌরব লুথরাকে আটক করে থাইল্যান্ডে ডিটেনশন সেন্টারে নিয়ে যাওয়া হয়েছে। ইতিমধ্যেই ভারতীয় তদন্তকারী আধিকারিকরা তাদের সঙ্গে যোগাযোগ করেছে। ভারতে নিয়ে আসার প্রক্রিয়া শুরু হয়েছে।

আরও পড়ুন- প্রয়াত প্রাক্তন স্বরাষ্টমন্ত্রী শিবরাজ পাটিল

গোয়া কাণ্ডে রাজ্যের মুখ্যমন্ত্রী প্রমোদ সাওয়ান্ত জানান, গোয়ার পর্যটনের ইতিহাসে এই ধরনের ঘটনা এই প্রথম। বুধবার গোয়া সরকারের তরফে ঘোষণা করা হয়েছে, এবার থেকে নাইটক্লাব, রেস্তোরাঁ, পাবে আর আতশবাজি, বৈদ্যুতিক আতশবাজি পোড়ানো যাবে না। স্মোক জেনারেটরও নিষিদ্ধ করা হয়েছে।

দেখুন আরও খবর-